Festivali i Këngës në RTK 2023

Festivali i Këngës në RTK 2023, shkurtimisht Fest 2023 ose Fest 1, ishte edicioni i parë i konkursit të përvitshëm të muzikës së Kosovës, Festivali i Këngës, organizuar nga Radio Televizioni i Kosovës (RTK). Ai është mbajtur në datat 26, 27 e 28 tetor 2023 në Pallatin e Rinisë në Prishtinë, me prezantues Adi Krasta dhe Besim Dina. Bashkënikoqire ishin Edona Kasapolli për natën e parë, Anjeza Shahini për natën e dytë, dhe Edona Reshitaj për natën e tretë.

Kryetari i kryeqytetit theksoi se, së bashku me Pallatin e Rinisë dhe Ndërmarrjen Publike Banesore, kanë ndarë 350 mijë euro për të realizuar këtë projekt të ringjalljes së ikonës së kryeqytetit.

Konkurrenti La Fazani me këngën “Oj Kosovë” është shpallur fitues i edicionit, ndërsa vendi i dytë i është dhënë Angus Deit me këngën “Një zemër për dy”. Çmimi i tretë i festivalit ka shkuar për këngën "Ajo" nga Albin Nikprelaj.

 Përmbledhje 
Edicioni inagurues i Festivalit të Këngës u mbajt në Pallatin e Rinisë dhe Sporteve, përkatësisht në palestrën që u dogj më 25 shkurt 2000 dhe pësoi dëme masive. RTK vendosi që me leje nga Komuna e Prishtinës ta rinovojë të ashtuquajturën "Sallën e Djegur".

Regjisor i festivalit ishte Adi Krasta, dhe ai bashkë me Besim Dinën ishin nikoqirë gjatë gjithë eventit. Krahas tyre prezantuan Edona Kasapolli natën e parë, Anjeza Shahini (përfaqësuese e Shqipërisë në Eurovision 2004) natën e dytë, dhe Edona Reshitaj natën e tretë. Ky edicion u përbë prej dy shfaqjeve kualifikuese më 26 dhe 27 tetor 2023 dhe një finaleje më 28 tetor 2023. Drejtor artistik për këtë edicion ishte kompozitori Florent Boshnjaku, ndërsa performancat i dirigjuan  Alfred Kaçinari, Edon Ramadani dhe Valton Beqiri; këta të katër, ashtu si dhe Shpëtim Saraçi e Visar Kuçi, ashtu edhe i orkestruan këngët.

Një periudhë e pranimit u hap nga data 2 qershor deri më 9 shtator 2023 për të përzgjedhur 18 hyrje konkurruese. Një juri me pesë anëtarë — përbërë nga Adi Hila, Alban Nimani, Zake Prelvukaj, Ulla Sjöström dhe kryetarja e jurisë Alma Bektashi – votuan për t'i përcaktuar dhjetë kualifikuesë nga faza e parë dhe tri vendet e para në finale. Fituesi i këtij edicioni ishte La Fazani (Arbër Salihu) me këngën "Oj Kosovë".

Shumë mysafirë performuan gjatë këtij edicioni; këtu përfshihen vet Alma Bektashi, Alban Nimani, Dafina Zeqiri, Enver Petrovci, Fitnete Tuda, Genc Salihu, Ilire Vinca me bijat e saj, Irma Libohova, Kamela Islamaj me Teuta Kurtin, Timo Flloko, Shpat Deda, dhe Xuxi.

 Pjesëmarrësit 
 Faza kualifikuese 
+Faza kualifikueseArtistëtKëngaAutor(ët)RenditjaRezultatiNata 1Nata 2Albin Nikprelaj"Ajo"316KualifikoiAngus Dei"Një zemër për dy"Erjon Zaloshnja415KualifikoiAriela Krasniqi"Emri grua"Gjergj Jorgaqi514Nuk kualifikoiAuron Deva"Çmimi i dashnisë"Korab Shaqiri613KualifikoiBana Zahiti"Dukat"Arbana Zahiti217Nuk kualifikoiErmal Demiri"Merri"712Nuk kualifikoiFranc Koruni"Shqip"Franc Koruni154Nuk kualifikoiHilmi Obertinca"Pa ty s'më rrihet"Hilmi Obertinca163KualifikoiInorgA"Shumë herë më nervozojnë"Agron Hajdari118Nuk kualifikoiKlea Dina"Trenat"127KualifikoiLa Fazani"Oj Kosovë"Arbër Salihu811KualifikoiMentor Mripa"Po ju rrëfehem"136Nuk kualifikoiNeki Emra"Heroi im"Neki Emra910KualifikoiNita Latifi"Marrëzi"Nita Latifi172KualifikoiSaranda Alija"Mendoj ku je"Arbër Krasniqi145KualifikoiTeuta Statovci"Sekreti i tij"118Nuk kualifikoiUrban Band"Ëndrrat s'kanë faj"181KualifikoiVjosa Shehu"Vetes"109Nuk kualifikoi

 Finalja 
+ArtistëtKëngaAutor(ët)RenditjaRezultatiAlbin Nikprelaj"Ajo"7Vendi i tretëAngus Dei"Një zemër për dy"Erjon Zaloshnja4Vendi i dytëAuron Deva"Çmimi i dashnisë"Korab Shaqiri1 rowspan="3" Hilmi Obertinca"Pa ty s'më rrihet"Hilmi Obertinca8Klea Dina"Trenat"5La Fazani"Oj Kosovë"Arbër Salihu9 Vendi i parë
 Çmimi i Komunës së PrishtinësNeki Emra"Heroi im"Neki Emra3 rowspan="2" Nita Latifi"Marrëzi"Nita Latifi6Saranda Alija"Mendoj ku je"Arbër Krasniqi10Çmimi i OrkestrësUrban Band"Ëndrrat s'kanë faj"2 

 Referime 

Kategoria:Festivali i Këngës në RTK sipas vitit
Kategoria:Festivale muzikore 2023